turjo4nis/wikipedia-bn-dump-20250701 huggingface dataset:
লুই ব্রেল

লুই ব্রেল (; , ; জন্ম: ৪ জানুয়ারি, ১৮০৯ - মৃত্যু: ৬ জানুয়ারি, ১৮৫২) একজন ফরাসী আবিষ্কারক ও শিক্ষক। ফ্রান্সের কুপভ্রে এলাকায় তিনি জন্মগ্রহণ করেন। তিন বছর বয়সে অন্ধ হয়ে যাবার পর বিশ বছর বয়সে তিনি অন্যান্য অন্ধ ব্যক্তিদেরকে শিক্ষা দিতে অগ্রসর হন। এরপর এক বছরের মধ্যে অন্ধ ও দৃষ্টি প্রতিবন্ধী ব্যক্তিদের সহায়তা ও কল্যাণার্থে তিনি ব্রেইল পদ্ধতি আবিষ্কারের মাধ্যমে বৈপ্লবিক পরিবর্তন আনয়ণ করেছেন। দৃষ্টি নিবদ্ধ হওয়া ছাড়াই এক থেকে ছয়টি বিন্দুতে অঙ্গুলী নির্দেশনা ও স্পর্শের মাধ্যমে বিশ্বের লাখো লাখো অন্ধ ব্যক্তিগণ শিক্ষণ প্রক্রিয়ায় অংশগ্রহণপূর্বক তাদের লেখনী কিংবা পড়ার কাজ সম্পন্নপূর্বক যোগাযোগ প্রক্রিয়া সম্পাদন করে থাকেন। অদ্যাবধি এ পদ্ধতিটি বিশ্বের সর্বত্র পরিচিতি পেয়েছে ও প্রচলিত সকল ভাষায় গ্রহণ করা হয়েছে।

প্রারম্ভিক জীবন 
ব্রেল একজন চামড়া ব্যবসায়ীর সন্তান ছিলেন। চার সন্তানের মধ্যে তিনি ছিলেন সর্বকনিষ্ঠ। তিন বছর বয়সে অন্ধ হয়ে যান তিনি। আকস্মিকভাবে এক চোখে সুঁইয়ের গুঁতো লেগে যায়। ঐ সময় এন্টিবায়োটিকের প্রচলন না থাকায় ক্ষতিগ্রস্ত চোখ সংক্রমিত হয়। এটি বিস্তৃত হয়ে অপর চোখকেও আক্রান্ত করে। ফলশ্রুতিতে তিনি অন্ধ হয়ে যান চীরকালের জন্যে। দশ বছর বয়সে অন্ধদের উপযোগী রাজকীয় শিক্ষাপ্রতিষ্ঠানে ভর্তি হন। ব্রেল মেধাবী ছাত্র হিসেবে পরিচিত ছিলেন। বিজ্ঞান এবং সঙ্গীতে দক্ষতা দেখান। পরবর্তীতে চার্চের অর্গ্যান যন্ত্রবাদক হিসেবে যোগদান করেন। যুবকদের অন্ধ প্রতিষ্ঠানের শিক্ষকও ছিলেন তিনি।

মহাপ্রয়াণ 
ব্রেল শৈশব থেকে সর্বদাই অসুস্থ অবস্থায় দিনাতিপাত করেন যা প্রাপ্তবয়স্ক হওয়া পর্যন্তও একই অবস্থায় ছিলেন। চল্লিশ বছর বয়সে যক্ষ্মা রোগ ধরা পড়লে তিনি অবসর গ্রহণ করেন। শারীরিক অবস্থার গুরুতর অবনতি হতে থাকলে কুপভ্রে এলাকায় তার পারিবারিক বাসভবনে নিয়ে আসা হয়। জন্মদিন অতিক্রান্ত হবার দুই দিন পর ১৮৫৩ সালে লুই ব্রেল ৪৩ বছর বয়সে যক্ষ্মা রোগে আক্রান্ত হয়ে প্যারিসে মৃত্যুবরণ করেন।

সম্মাননা 
কুপভ্রে এলাকায় অবস্থিত ব্রেলের শৈশবকালীন বাড়ীটিকে ঐতিহাসিক ভবন তালিকায় অন্তর্ভুক্তিসহ লুইস ব্রেল যাদুঘররূপে গড়ে তোলা হয়েছে। শহরের চত্ত্বরে বৃহৎ আকৃতির স্মৃতিস্তম্ভ রয়েছে। এ স্মৃতিস্তম্ভটি ব্রেল স্কয়ার নামে পরিচিত। ১৯৫২ সালে তার মৃত্যুর শতবার্ষিকীতে তার দেহাবশেষ প্যারিসের প্যানথিওনে স্থানান্তর করা হয়েছে। শ্রদ্ধার্ঘ্য জানাতে তার প্রতীকি অঙ্গস্বরূপ ব্রেলের একটি হাত কুপভ্রেতে নিজ বাড়ীর সম্মুখে সমাহিত করা হয়েছে।

২০০৯ সালে তার দ্বি-শতবর্ষ জন্মদিন উদ্‌যাপন উপলক্ষে বিশ্বের সর্বত্র যথাযোগ্য মর্যাদার মাধ্যমে বিভিন্ন প্রদর্শনী ও সিম্পোজিয়ামের আয়োজন করা হয়। এতে তার জীবন, কর্ম ও ভূমিকা সম্পর্কে আলোকপাত করা হয়। বেলজিয়াম এবং ইতালিতে দুই ইউরো, ভারতে দুই রূপী এবং মার্কিন যুক্তরাষ্ট্রে এক ডলার মূল্যমানের মুদ্রা প্রকাশ করা হয়।

গ্যালারী চিত্র

তথ্যসূত্র

বহিঃসংযোগ 

 Valentin Haüy Association 
 Louis Braille Online Museum - American Foundation for the Blind

১৮০৯-এ জন্ম
১৮৫২-এ মৃত্যু
১৯শ শতাব্দীর ফরাসি উদ্ভাবক
ফ্রান্সে যক্ষ্মায় মৃত্যু
ফরাসি অন্ধ ব্যক্তি
অন্ধ সঙ্গীতশিল্পী
 
লিখন পদ্ধতির উদ্ভাবক
প্যানথীয়ন, প্যারিসে সমাধি
অডিও উচ্চারণ জন্য অনুরোধ (ইংরেজি)
অডিও উচ্চারণ জন্য অনুরোধ (ফরাসি)
ফরাসি রোমান ক্যাথলিক
১৯শ শতাব্দীতে যক্ষ্মায় মৃত্যু
উড়ুক্কু ডুবোজাহাজ

উড়ুক্কু ডুবোজাহাজ এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।

ইতিহাস 

দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অনুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।

১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)। উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।

তথ্যসূত্র

গ্রন্থপঞ্জি 
 The Flying Submarine: The Story of the Invention of the Reid Flying Submarine, RFS-1 by Bruce Reid,

বহিঃসংযোগ 
 The U.S. Navy and Flying Submarines 
 Reid Flying Submarine

ডুবোজাহাজ
যুদ্ধযান
ধরন অনুযায়ী বিমান
পরীক্ষামূলক যানবাহন
ধরন অনুযায়ী ডুবোজাহাজ
সেন্ট জন্স চার্চ, কলকাতা

সেন্ট জন্স চার্চ হল কলকাতার একটি গির্জা। এটি একটি ক্যাথিড্রাল হিসেবে প্রতিষ্ঠিত হয়। সেন্ট জন'স চার্চ কলকাতায় ব্রিটিশ ইস্ট ইন্ডিয়া কোম্পানির দ্বারা প্রথম স্থাপিত ভবনগুলির একটি। এটি রাজভবনের উত্তর-পশ্চিম কোণে অবস্থিত। এই গির্জার নির্মাণকাজ শুরু হয়েছিল ১৭৮৪ সালে। পাবলিক লটারির মাধ্যমে নির্মাণব্যয় ৩০,০০০ টাকা তোলা হয়েছিল। কাজ শেষ হয় ১৭৮৭ সালে। সেন্ট জন'স চার্চ কলকাতার তৃতীয় সবচেয়ে পুরনো (আর্মেনিয়ান গির্জা ও ওল্ড মিশন চার্চের পরে) গির্জা। ১৮৪৭ সাল পর্যন্ত সেন্ট জন'স চার্চ ছিল কলকাতার অ্যাংলিকান ক্যাথিড্রাল। তারপর সেন্ট পল'স চার্চে কলকাতার ক্যাথিড্রাল স্থানান্তরিত হয়। সেন্ট জন'স চার্চটি লন্ডনের সেন্ট মার্টিন-ইন-দ্য-ফিল্ডস চার্চের আদলে নির্মিত।

ইতিহাস ও গঠন
সেন্ট জন্স চার্চের জন্য জমিটি প্রদান করেছিলেন শোভাবাজার রাজাবাড়ির প্রতিষ্ঠাতা নব কিসেন বাহাদুর।

পাদটীকা 

 

ভারতের গির্জা
কলকাতার গির্জা
পশ্চিমবঙ্গের গির্জা
কলকাতায় খ্রিস্টধর্ম
কলকাতার দর্শনীয় স্থান
বেঙ্গল প্রেসিডেন্সি
১৭৮৭-এ ব্রিটিশ ভারতে প্রতিষ্ঠিত
ফরমালিন

ফরমালডিহাইড বা মিথান্যাল () এক ধরনের রাসায়নিক যৌগ।‌‌ ফরমালডিহাইড বা মিথান্যাল (H-CHO) এর ৪০% জলীয় দ্রবণকে ফরমালিন বলে। বর্ণহীন ও দূর্গন্ধযুক্ত গ্যাস হিসেবে এর সবিশেষ পরিচিতি রয়েছে। এটি আগুনে জ্বলে এবং বিষাক্ত পদার্থবিশেষ। এর রাসায়নিক সংকেত হচ্ছে CH2O। বাণিজ্যিক উদ্দেশ্যে ফরমালডিহাইড পানিতে দ্রবীভূত অবস্থায় সচরাচর এটি ফরমালিন নামে পরিচিত হয়ে থাকে।

প্রকৃতিতে ফরমালিন কার্বন, হাইড্রোজেন এবং অক্সিজেনের সংমিশ্রণে তৈরী হয়। ১৮৫৯ সালে রুশ রসায়নবিদ আলেকজান্দর বুতলারভ ফরমালিনের অস্তিত্ব তার প্রতিবেদনে তুলে ধরেন। পরবর্তীতে ১৮৬৯ সালে অগাস্ট উইলহেম ভন হফমেন স্বার্থকভাবে চিহ্নিত করেন।

ব্যবহার ক্ষেত্র 

ফরমালিনের প্রধান বৈশিষ্ট্য হচ্ছে সংক্রমিত হতে না দেয়া। অধিকাংশ ব্যাকটেরিয়া এবং ছত্রাককে মেরে ফেলতে পারে। রং তৈরী, বস্ত্রখাতে কাপড় কুঞ্চিত হতে না দেয়া, সংরক্ষণ, বিস্ফোরণ এবং পলিমার তৈরীতে এটি ব্যবহৃত হয়। ২০০৫ সালে বিশ্বব্যাপী প্রায় ২৩ মিলিয়ন টন বা ৫০ বিলিয়ন পাউন্ড ফরমালিন প্রস্তুত করা হয়েছে।

২০০৩ সালে মার্কিন যুক্তরাষ্ট্র এবং কানাডায় $১৪৫ বিলিয়ন ডলার মূল্যমানের ফরমালিন এবং সংশ্লিষ্ট দ্রব্য উৎপাদিত হয় যা জিডিপি'র প্রায় ১.২%। দেশ দু'টির ১১,৯০০ প্ল্যান্ট বা কারখানায় ৪ মিলিয়নেরও অধিক লোক কর্মরত রয়েছেন।

স্বাস্থ্যে প্রভাব 
বিষাক্ততা এবং উদ্বায়ী, অপব্যবহারের প্রেক্ষিতে ফরমালিন মানব স্বাস্থ্যের জন্যে অত্যন্ত ক্ষতিকারক পদার্থ হিসেবে বিবেচিত হয়েছে।

১০ জুন, ২০১১ সালে মার্কিন যুক্তরাষ্ট্রের ন্যাশনাল টক্সিকোলজি প্রোগ্রাম কর্তৃক ফরমালিনকে মানুষের ক্যান্সার রোগ সৃষ্টিতে সরাসরি সম্পৃক্ত বলে জানায়।

বেশ কয়েকটি ইউরোপীয় দেশ ফরমালিন ব্যবহার ও ফরমালিনজাত দ্রব্যাদি আমদানীতে বিধি-নিষেধ আরোপ করেছে। ২০০৭ সালের সেপ্টেম্বর মাসে ইউরোপিয়ান ইউনিয়ন ফরমালিনসম্পৃক্ত জিনিসপত্রে ফরমালিনের ব্যবহারের উপর নিষেধাজ্ঞা আরোপ করে।

তথ্যসূত্র

বহিঃসংযোগ 
 Formaldehyde Council (grouping of producers and industrial users in North America)
 Formaldehyde from ChemSub Online
 Prevention guide—Formaldehyde in the Workplace (PDF)  from the IRSST
 Formaldehyde from the National Institute for Occupational Safety and Health
 Formaldehyde Added to "Known Carcinogens" List Despite Lobbying by Chemical Industry — video report by Democracy Now!

Aldehydes
আইএআরসি গ্রুপ ১ কার্সিনোজেন
বিপজ্জনক বায়ু দূষণকারী
শারীর সংরক্ষণ
পেশাদারী নিরাপত্তা এবং স্বাস্থ্য
অ্যালডিহাইড
আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
পেশাগত নিরাপত্তা ও সুস্বাস্থ্য
১টি কার্বন পরমাণু সহ জৈব যৌগ
পুতুল নাচ

পুতুল নাচ হ'ল থিয়েটার বা পারফরম্যান্সের একটি রূপ যেখানে পুতুলের মাধ্যমে কাহিনী বলা হয়। 
ভারতের পশ্চিমবঙ্গে এবং বাংলাদেশে এটি প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।

ইতিহাস 
ভারতীয় উপ-মহাদেশে বিপিন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরাণিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরাণিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।

আরও দেখুন 
 পুতুল

তথ্যসূত্র 

 
বাংলাদেশী সংস্কৃতি
ভারতীয় সংস্কৃতি
বোতল ভূত

বোতল ভূত জনপ্রিয় লেখক হুমায়ূন আহমেদ রচিত ফ্যান্টাসি প্রকৃতির বাংলা প্রকাশনা। ১৯৮৯ সালের আগস্ট মাসে প্রতীক প্রকাশন থেকে ৬৬ পৃষ্টার এই বইটি প্রকাশিত হয়।

কাহিনী 
হুমায়ন নামের এক দুষ্ট ছেলেকে নিয়ে গল্প বোতল ভূত। হুমায়ূন ক্লাসে ভালো ছাত্র না। ক্লাশের ৩২ জনের মধ্যে ওর রোল ৩২। তবে ওদের ক্লাশে যে ছেলেটা একদম কথা বলে না- মুনির। ও কিন্তু খুব ভালো ছাত্র। গণ্ডারের ইংরেজি বলতে বললে চট করে বলে দিতে পারবে। শুদ্ধ বানানে। মুনির হূমায়ুনকে নিজে থেকেই জিজ্ঞেস করে, ভূত পুষবে নাকি? মুনির বললো, ওকে নাকি একজন ভূতের বাচ্চা দেবে। এই ভূতের বাচ্চা আর হুমায়ুনকে নিয়েই বোতল ভূত-এর গল্প।

আরও দেখুন 
 হুমায়ূন আহমেদের সৃষ্টিকর্ম

হুমায়ূন আহমেদের উপন্যাস
আন্তর্জাতিক আদিবাসী দিবস

আন্তর্জাতিক আদিবাসী দিবস (en:International Day of the World's Indigenous Peoples) প্রতিবছর ৯ আগস্ট পালন করা একটি আন্তর্জাতিক দিবস। জাতিসংঘ ১৯৯৪ সাল থেকে বিশ্বব্যাপী পালন করে আসছে এই দিবসটি। দক্ষিণ এশিয়ার দেশগুলোর মধ্যে বাংলাদেশে আদিবাসী শব্দ নিয়ে অনেক বিতর্ক রয়েছে। বাংলাদেশ সরকার সংবিধানের পঞ্চদশ সংশোধনীর মাধ্যমে দেশের উপজাতিদের ক্ষুদ্র নৃগোষ্ঠী, সম্প্রদায় বা উপজাতি হিসেবে আখ্যায়িত করলেও বাংলাদেশের উপজাতিরা নিজেদের আদিবাসী দাবি করে।

ইতিহাস 
৫টি মহাদেশের ৪০টির বেশি দেশে বসবাসরত ৫ সহস্রাধিক আদিবাসী জনজাতি মানুষের সংখ্যা ৩০-৩৫কোটি। এদেরকে বিভিন্ন দেশে বিভিন্ন নামে পরিচয় প্রথম জাতি, উপজাতি, আদিবাসী, ক্ষুদ্র-নৃ-গোষ্ঠি, ক্ষুদ্র-জাতিসত্ত্বা পরিচয় পাওয়া যায়। তবে আদিবাসী শব্দের সুর্নিদিষ্ট সংজ্ঞা ও তাদের অধিকার নিয়ে রয়েছে জাতীয় ও আর্ন্তজাতিক তর্ক-বিতর্ক। জাতিসংঘে দীর্ঘ সময়ে বিভিন্ন আলোচনা-পর্যালোচনায় আদিবাসী সংজ্ঞা নিয়ে বিশ্ব নেতৃবৃন্দ সঠিক সিদ্ধান্তে উপনীত হতে পারেননি। তবে জাতিসংঘের আন্তর্জাতিক শ্রম সংস্থার আদিবাসী জাতিসত্ত্বার আত্ম-পরিচয়, সামাজিক, সাংস্কৃতিক ও অর্থনৈতিকভাবে অধিকার সংরক্ষণের জন্য আদিবাসী ও ট্রাইবেল জনগোষ্ঠি কনভেনশন-১৯৫৭(১০৭) ও পুনসংস্করণ আদিবাসী ও ট্রাইবেল জনগোষ্ঠি কনভেনশন-১৯৮৯(১৬৯) দুটি ধারা গৃহীত হয়।

আন্তর্জাতিক আদিবাসী দিবসের স্বীকৃতি 
২৩ ডিসেম্বর, ১৯৯৪ সালে জাতিসংঘের সাধারণ পরিষদে বিশ্ব আদিবাসী দিবসটি পালনে ৪৯/২১৪ বিধিমালায় স্বীকৃতি পায়। আর্ন্তজাতিক দিবসটি বিশ্বের ৯০টি দেশে ৩৭০ বিলিয়ন আদিবাসীরা প্রতিবছর ৯ আগস্ট উদ্‌যাপন করে থাকেন। উল্লেখ্য, জাতিসংঘ কর্তৃক ১৯৯৩ সালকে আদিবাসীবর্ষ হিসেবে ঘোষণা করা হয়েছিল। বিশ্বব্যাপী আদিবাসী জনগণ তাদের নিজস্ব সাংস্কৃতিক পরিচয়, ভূমির অধিকার, অঞ্চল বা টেরিটরির অধিকার, প্রাকৃতিক সম্পদের অধিকার ও নাগরিক মর্যাদার স্বীকৃতি দাবীতে দিবসটি পালিত হয়। কানাডার অস্ট্রেলিয়ায় ৫২টি আদিবাসী জাতিগোষ্ঠি(আমাটা, বামাগা, কয়েন প্রভৃতি) বা আদিবাসী বসবাস করছে। আমেরিকায় ক্রো জাতি, আর্জেন্টিনায় কাসি জাতি।

বাংলাদেশে আদিবাসী দিবস উদ্‌যাপন 
প্রতি বছর ৯ আগস্ট আর্ন্তজাতিক দিবসটি বিশ্বব্যাপী পালিত হলেও বাংলাদেশে ২০০৪ থেকে পালিত হয়ে আসছে। মূলত, ২০০১ সালে বাংলাদেশ আদিবাসী ফোরাম গঠিত হবার পরে বেসরকারীভাবে বৃহৎকারে আর্ন্তজাতিক দিবসটি পালিত হচ্ছে। বাংলাদেশের উত্তর-পশ্চিমাঞ্চলের রাজশাহী ও রংপুর বিভাগের জেলা রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর, নওগাঁ, রংপুর, দিনাজপুর, ঠাকুরগাঁও, গাইবান্ধা ইত্যাদি জেলাগুলিতে সাঁওতাল, শিং (গঞ্জু), ওঁরাও, মুন্ডারি, বেদিয়া মাহাতো, রাজোয়ার, কর্মকার, তেলী,তুরী, ভুইমালী, কোল, কড়া, রাজবংশী, মাল পাহাড়িয়া, মাহালী ইত্যাদি জাতিগোষ্ঠি বসবাস করছে। অন্যদিকে পার্বত্য চট্টগ্রামে (রাঙ্গামাটি, বান্দরবান ও খাগড়াছড়ি) চাকমা, মারমা, ত্রিপুরা, তঞ্চঙ্গ্যা, মুরং বা ম্রো, খিয়াং, লুসাই, পাংখোয়া,বম, খুমী ও চাক জনগোষ্ঠি বসবাস করছে। বিশ্বের তাবৎ আদিবাসী জনগোষ্ঠির পাশাপাশি বাংলাদেশের ৩০ লক্ষাধিক ক্ষুদ্র নৃ-গোষ্ঠীরা তাদের নিজস্ব সাংস্কৃতিক পরিচয়, ভূমির অধিকার ও নাগরিক মর্যাদার স্বীকৃতি দাবীতে দিবসটি উদ্‌যাপন করে থাকেন।

মূল উপপাদ্য 

বিভিন্ন দেশের সংখ্যায় ক্ষুদ্র জাতিসত্ত্বা ও আদিবাসীদের স্বতন্ত্র সাংস্কৃতিক পরিচয় তুলে ধরার গুরুত্ব নিয়েই পালন করা হয় এই আন্তর্জাতিক দিবসটি।

তথ্যসূত্র 

আন্তর্জাতিক উদ্‌যাপন
আগস্ট উদ্‌যাপন
জাতিসংঘের দিবস
ইন্টার-সার্ভিসেস ইন্টেলিজেন্স

ইন্টার-সার্ভিসেস ইন্টেলিজেন্স (; ), যা সংক্ষেপে আইএসআই (ISI) নামে পরিচিত– পাকিস্তানের জাতীয় গোয়েন্দা সংস্থা। পাকিস্তানের অন্যতম বৃহৎ এই গোয়েন্দা সংস্থা গত শতকের শেষের দিকে আফগানিস্তানে আফগান মুজাহিদিন এবং তালেবানদের সহযোগিতার জন্য আলোচিত।

অন্যান্য অংশ 
 জয়েন্ট ইন্টেলিজেন্স এক্স(JIX)
 জয়েন্ট ইন্টেলিজেন্স ব্যুরো(JIB)
 জয়েন্ট কাউন্টার ইন্টেলিজেন্স ব্যুরো(JCIB)
 জয়েন্ট ইন্টেলিজেন্স নর্থ (JIN)
 জয়েন্ট ইন্টেলিজেন্স মিসেলেনাস(JIM)
 জয়েন্ট সিগণ্যাল ইন্টেলিজেন্স ব্যুরো(JSIB)
 জয়েন্ট ইন্টেলিজেন্স টেকনিক্যাল(JIT)
 এসএস ডিরেক্টরেট(SSD)

বিখ্যাত পরিচালকবৃন্দ 
 আকতার আবদুর রহমান
 হমিদ গুল
 আসাদ দুররানি
 মাহমুদ আহমেদ
 এহসান উল হক
 আশফাক পারভেজ কিয়ানি
 নাদিম তাজ
 আহমেদ সুজা পাশা
 জহিরুল ইসলাম

তথ্যসূত্র

আরও পড়ুন 
 .
 .
 .
 .
 .
 .
 .
 .
 .

বহিঃসংযোগ 
 Inter-Services Intelligence Official Website
 Pakistan Security Research Unit (PSRU)

১৯৪৮-এ প্রতিষ্ঠিত সরকারি সংস্থা
পাকিস্তানের সামরিক বাহিনী
পাকিস্তানি গোয়েন্দা সংস্থা
আন্তঃ-পরিষেবার গোয়েন্দা
১৯৪৮-এ পাকিস্তানে প্রতিষ্ঠিত
১৯৪৯-এ পাকিস্তানে প্রতিষ্ঠিত
তথ্য সংবেদনশীলতা
পাকিস্তানের কেন্দ্রীয় বিভাগ ও সংস্থা
আন্তঃঅবস্থান্তর ধাতু

আন্তঃঅবস্থান্তর ধাতু (Inner Transition Metals বা ITM) হলো এমন কিছু রাসায়নিক মৌল, যেগুলো পর্যায় সারণিতে সাধারণত নিচের দুটি আলাদা সারিতে দেখানো হয়। এদের মধ্যে রয়েছে মৌল সংখ্যা ৫৭ থেকে ৭১ পর্যন্ত ল্যান্থানাইড এবং ৮৯ থেকে ১০৩ পর্যন্ত অ্যাক্টিনাইড। ল্যান্থানাইড মৌলগুলো একে অপরের সঙ্গে অনেকটাই মিল রাখে। অন্যদিকে অ্যাক্টিনাইড মৌলগুলো সবই তেজস্ক্রিয়।

এই ধাতুগুলোর বাইরের তিনটি ইলেকট্রন স্তর অসম্পূর্ণ থাকে এবং এরা সবই ধাতব প্রকৃতির। অনেক ক্ষেত্রে এরা নমনীয় ও প্রসারণযোগ্য হয়। উদাহরণস্বরূপ, লুটেটিয়াম-এর মতো কিছু ল্যান্থানাইড আলো উৎপাদনের প্রযুক্তিতে ব্যবহৃত হয়। অধিকাংশ অ্যাক্টিনাইড প্রকৃতিতে পাওয়া যায় না, তবে থোরিয়াম ও ইউরেনিয়াম স্বাভাবিকভাবে খনিজের মধ্যে বিদ্যমান থাকে। অ্যাক্টিনাইড মৌলগুলো খুবই অস্থিতিশীল এবং তেজস্ক্রিয় বিকিরণ ঘটায়।

এই মৌলগুলোর সর্বশেষ ইলেকট্রন f-কক্ষে প্রবেশ করে, তাই এরা F-ব্লকের অন্তর্ভুক্ত। এদের সাধারণ ইলেকট্রন বিন্যাস হলো (n-2)f^0–14(n-1)d^0–2np^6ns^2, যেখানে n-এর মান ৬ অথবা ৭ হয়।

পর্যায় সারণি
মৌলিক পদার্থের দল
চার্লস বার্জেস ফ্রাই

চার্লস বার্জেস ফ্রাই বা সি. বি. ফ্রাই (, C. B. Fry) (জন্ম: ২৫ এপ্রিল, ১৮৭২- ৭ সেপ্টেম্বর, ১৯৫৬) বহুমূখী প্রতিভার অধিকারী বিখ্যাত ইংরেজ ক্রিকেটার ছিলেন। একাধারে তিনি ফুটবলার, ক্রিকেটার, রাজনীতিবিদ ছিলেন তিনি। এছাড়াও তিনি ব্রিটিশ রাজকীয় নৌবাহিনীর সদস্য, লেখক, সাংবাদিক, প্রকাশক ছিলেন।

তথ্যসূত্র

বহিঃসংযোগ 

 C. B. Fry — biography on the Oxford University Association Football Club web site

ইংরেজ ক্রিকেটার
১৮৭২-এ জন্ম
১৯৫৬-এ মৃত্যু
ইংল্যান্ডের আন্তর্জাতিক ফুটবল খেলোয়াড়
ইংল্যান্ড ক্রিকেট দলের অধিনায়ক
১৮৯০ থেকে ১৯১৮ ইংল্যান্ডের ক্রিকেটার
উইজডেন বিশ্বের শীর্ষস্থানীয় ক্রিকেটার
ইংল্যান্ড ক্রিকেট দল নির্বাচক
ইউরোপিয়ান্সের ক্রিকেটার
মেরিলেবোন ক্রিকেট ক্লাবের ক্রিকেটার
জেন্টলম্যানের ক্রিকেটার
নর্থ ভার্সাস সাউথের ক্রিকেটার
সাসেক্সের ক্রিকেটার
সাসেক্স ক্রিকেট অধিনায়ক
উইজডেন বর্ষসেরা ক্রিকেটার
ইংরেজ রাগবি ইউনিয়ন খেলোয়াড়
ইংল্যান্ডের টেস্ট ক্রিকেটার
হ্যাম্পশায়ারের ক্রিকেটার
লন্ডন কাউন্টির ক্রিকেটার
ক্রিকেট ধারাভাষ্যকার
ক্রিকেট ঐতিহাসিক ও লেখক
ইংরেজ ফুটবলার
অক্সফোর্ড বিশ্ববিদ্যালয়ের ক্রিকেটার
করিন্থিয়ান ফুটবল ক্লাবের খেলোয়াড়
অক্সফোর্ড বিশ্ববিদ্যালয় এএফসির খেলোয়াড়
পোর্টসমাথ ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
ফুটবল ফুলব্যাক
ব্রিটিশ ক্রীড়াবিদ-রাজনীতিবিদ
বৃহত্তর লন্ডন থেকে আগত ক্রিকেটার
ইংল্যান্ডের আন্তর্জাতিক ফুটবলার
ইংল্যান্ডের টেস্ট ক্রিকেট অধিনায়ক
ইংরেজ ক্রিকেট ধারাভাষ্যকার
১৮৯০ থেকে ১৯১৮ সময়কালীন ইংরেজ ক্রিকেটার
জেন্টলম্যান অব ইংল্যান্ডের ক্রিকেটার
জেন্টলম্যান অব দ্য সাউথের ক্রিকেটার
ভিক্টোরীয় যুগের ব্যক্তি
রাজকীয় নৌবাহিনী কর্মকর্তা
জেন হ্যারিসন

জেন আরউইন হ্যারিসন () (জন্ম: ২৩শে জুলাই, ১৮০৪ মার্সেসবার্গ, পেনসালভেনিয়া – মৃত্যু: ১১ই মে, ১৮৪৬), উইলিয়াম হেনরি জুনিয়রের স্ত্রী এবং মার্কিন যুক্তরাষ্ট্রের ৯ম রাষ্ট্রপতি উইলিয়াম হেনরি হ্যারিসনের পুত্রবধু। তিনি মাত্র ৩২ দিনের জন্য ফার্স্ট লেডির সম্মান লাভ করেন।

মৃত্যু 
১৮৪৭ সালে তিনি টিউবারকিউলোসিসে মৃত্যুবরণ করেন।

তথ্যসূত্র

বহিঃসংযোগ 
 Locket photograph misidentified as Jane Irwin Harrison as a widow, 1843 A close examination of the photograph clearly shows a woman who is significantly greater in age than 39. It is most likely a photograph of her foster mother Jane Irwin Findlay.

১৮০৪-এ জন্ম
১৮৪৬-এ মৃত্যু
মার্কিন যুক্তরাষ্ট্রের ফার্স্ট লেডি
১৮৪০-এর দশকে মৃত্যু
১৯শ শতাব্দীর মার্কিন নারী
পিকচার হাউজ

পিকচার হাউজ ব্রিটিশ ভারতের বঙ্গপ্রদেশের ঢাকার প্রথম সিনেমা হল।  পরবর্তীতে এর নাম হয় শাবিস্তান। একুশ শতকের শুরুতে এই হল বন্ধ হয়ে যায়।

ইতিহাস 

পুরানো ঢাকার আর্মানিটোলার গির্জার পাশে ঢাকার নবাব ইউসুফ খানের গোরস্তানের জন্য রাখা জমিতে প্রতিষ্ঠা করা হয় এই সিনেমা হল। ১৯১৩-১৪ সালের দিকে এখানে নিয়মিত বায়োস্কোপ প্রদর্শনী করা হত। প্রথম মহাযুদ্ধের সময়ে ল্যাজারাস নামের এক আর্মেনিয় ব্যক্তি কিনে এখানে পাটের গুদাম করেছিল। পরবর্তীকালে যুদ্ধ শেষে উদ্ভমী ঠাকুর নামের এক মাড়োয়ারী এটা কিনে নিয়ে সিনেমা হলে রূপান্তরিত করেন।

সিনেমা প্রদর্শনী 

১৯১৯-২০ সালের দিকে এখানে প্রতিদিন দুটো করে আর রবিবারে তিনটা সিনেমা দেখানো হতো। গ্রেটাগার্বোর একটি ছবি দিয়ে এই সিনেমা হলের যাত্রা শুরু হয়। হারিকেন আর লণ্ঠন দিয়ে সিনেমা প্রদর্শন করা হতো প্রথম দিকে। আলাউদ্দিন ও আশ্চর্য প্রদীপ, দ্য কিড, মাই ড্যাডি, মহব্বত এমন সব বিখ্যাত সিনেমা দেখানো হয়েছিল শাবিস্তানে।

তথ্যসূত্র 

গুলিস্তান
ঢাকার প্রেক্ষাগৃহ
দ্য লাস্ট কিস

দ্য লাস্ট কিস ঢাকা থেকে নির্মিত প্রথম নির্বাক পূর্ণদৈর্ঘ্য চলচ্চিত্র। ইস্ট বেঙ্গল সিনেমাটোগ্রাফ কোম্পানির প্রযোজনায় অম্বুজপ্রসন্ন গুপ্ত নির্মাণ করেন নির্বাক পূর্ণদৈর্ঘ্য চলচ্চিত্র "দ্য লাস্ট কিস"।

নির্মাণ কাল 
১৯২৭ সালের দিকে "দ্য লাস্ট কিস" -এর চিত্রগ্রহণ শুরু হয়।

চিত্রশিল্পী 
নবাববাড়ির খাজা আজমল, খাজা আদিল, খাজা আকমল, খাজা নসরুল্লাহ, খাজা অজয়, খাজা আকিল, খাজা জহিরে, খাজা শাহেদ, শৈলেন রায় বা টোনা বাবু ছিলেন এই চলচ্চিত্রের অভিনেতা।

দৃশ্যধারণ 
ঢাকা শহরের প্রাকৃতিক দৃশ্যসংবলিত দ্য লাস্ট কিস চলচ্চিত্রের দৃশ্যধারণ করা হয় মতিঝিল, দিলকুশা, শাহবাগ, নীলক্ষেত ও আজিমপুর বালিকা বিদ্যালয়ের কাছে নবাবদের বাগানে। এ ছবির চিত্রগ্রহণের কাজ শেষ হতে প্রায় এক বছর সময় লেগেছিল।

নায়ক ও নায়িকা 
দ্য লাস্ট কিস ছবিতে নায়কের ভূমিকায় অভিনয় করেন ঢাকা নবাব পরিবারের সদস্য খাজা আজমল ও নায়িকার চরিত্রে অভিনয় করেন ললিতা বা লোলিটা বা বুড়ি। ললিতা ছিলেন বাদামতলী পতিতালয়ের একজন যৌনকর্মী। চারুবালা, দেববালা (দেবী) নামের আরও দুই যৌনকর্মী এতে অভিনয় করেন। হরিমতি নামে একজন অভিনেত্রীও এতে অভিনয় করেন। একবছর পর লোলিটা তার আগের পেশায় ফিরে যান।

কারিগরি ব্যবস্থাপনা 
ঢাকায় চলিচ্চিত্রটির শুটিং হলেও প্রিন্ট ও প্রসেসিং হয় কলকাতায়। ১২ রিলের এই চলচ্চিত্রটি ১৯৩১ সালে  মুক্তি পায় ঢাকার মুকুল টকিজে (অধুনা আজাদ সিনেমা)। এর প্রিমিয়ার শো উদ্বোধন করেন ঢাকা বিশ্ববিদ্যালয়ের অধ্যাপক ও বিশিষ্ট ইতিহাসবিদ ড. রমেশচন্দ্র মজুমদার (১৮৮৮-১৯৮০)। পরে তিনি ঢাকা বিশ্ববিদ্যালয়ের উপাচার্য (১৯৩৬-১৯৪২) হিসেবে দায়িত্ব পালন করেন। রিলিজের সময় নির্বাক এ ছবি বাংলা, ইংরেজি ও উর্দু ভাষায় সাবটাইটেল করে দেওয়া হয়েছিল। প্রায় এক মাস এ ছবির প্রদর্শনী চলে।

তথ্যসূত্র 

১৯২৭-এর চলচ্চিত্র
বাংলা ভাষার চলচ্চিত্র
নির্বাক বাংলা চলচ্চিত্র
হারানো ভারতীয় চলচ্চিত্র
ভারতীয় সাদাকালো চলচ্চিত্র
ভারতীয় নাট্য চলচ্চিত্র
ভারতীয় নির্বাক চলচ্চিত্র
ঢাকার নবাব পরিবার
সেটাস (পুরাণ)

প্রাচীন গ্রিক শব্দ কেটস (, বহুবচন সাটিয়া ) - লাতিন ভাষায় সেটাস বলতে একটি বড় মাছ, তিমি, হাঙ্গর, অথবা একটি সমুদ্র দানবকে বোঝানো হয়েছে।

তথ্যসূত্র

বহিঃসংযোগ 
 Theoi Project - Ketea

গ্রিক কাল্পনিক প্রাণী
পৌরাণিক জলজ প্রাণী
ড্রাগন
গ্রিক সমুদ্র দেবতা
শিকার

শিকার জীবিত কোন পশু-পাখি ধরা কিংবা হত্যা করার লক্ষ্যে অনুসরণ করার উপযোগী কলাকৌশল। মানুষ তার নিজের ও পরিবারের জন্যে খাদ্য সংগ্রহ, আত্মরক্ষা করা, বিনোদন কিংবা ব্যবসা-বাণিজ্য করার লক্ষ্যেই সাধারণতঃ বন্যপ্রাণী শিকার করতে শুরু করে। এছাড়া, পশু-পাখিও নিজেদের জীবন ধারণের জন্যে তার আহার উপযোগী অন্যান্য প্রাণী শিকার করে থাকে। শিকারের জন্যে নির্দিষ্ট অস্ত্রশস্ত্র কিংবা সহায়ক উপকরণের প্রয়োজন পড়ে। যিনি বন্য পশু-পাখি শিকার করেন তিনি শিকারী নামে পরিচিত হয়ে থাকেন। অনেক সময় শিকার করতে গিয়ে শিকারী নিজেই শিকারে পরিণত হয়ে পড়তে পারেন।

ব্যবহৃত উপকরণাদি 
যখন মানুষ পাথর এবং কাঠের যন্ত্রপাতির ব্যবহার করতে শিখে তখনই তারা শিকার কার্য্যের সাথে পরিচিত হয়। তখন তারা বর্শাফলক, বল্লম, সড়কি ইত্যাদি অস্ত্রশস্ত্র নিয়ে দলবদ্ধভাবে শিকারে বেরুতো। এ সকল অস্ত্র দিয়ে প্রাণী হত্যা করে কিংবা আহত প্রাণীকে সাথে নিয়ে নিজ নিজ গুহায় ফিরে আসতো। বর্তমানের আধুনিক সভ্য জীবনে শিকারপ্রিয় ব্যক্তিরা বন্দুক এবং তীর-ধনুকের সাহায্যে শিকার করতে বের হয়। কেউ কেউ নিছক চিত্তবিনোদনের উদ্দেশ্যে শিকারে বেড়িয়ে পড়েন। অনেক দেশেই শিকার কার্য্য পরিচালনার জন্য সুনির্দিষ্ট নিয়ম-কানুন রয়েছে।

সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।

কারণ 
প্রাগৈতিহাসিককাল থেকেই খাদ্য সংস্থান ও আত্মরক্ষাকল্পেই মানুষ বুনো পশু-পাখিকে ভোঁতা পাথড়, গাছের ফলা ইত্যাদি দিয়ে শিকার করতো। সময়ের বিবর্তনে অনেক শিকারীই শুধুমাত্র পশুর চামড়া দিয়ে পোশাক বানানোর উদ্দেশ্যে শিকার করে থাকে। কেউবা আবার ব্যক্তিগত সক্ষমতা, পারিবারিক ঐতিহ্য বা বাহাদুরী প্রদর্শনের উদ্দেশ্যে বাড়ীর দেয়ালে সৌন্দর্য্য বর্ধনের জন্যে ঝুলিয়ে রাখে। আবার কেউ হয়তোবা অর্থ উপার্জনের হীন উদ্দেশ্যে শিকার করে থাকে।

পশুর ঘণত্ব বৃদ্ধিরোধকল্পে শিকার করা ভাল বলে দাবী করা হয়েছে। শস্যাদির জন্যে ক্ষতিকারক স্তন্যপায়ী জীব ও পাখি নিধনে শিকার কার্য পরিচালনা করা হয়ে থাকে। কীট-পতঙ্গ দমনের স্বার্থে এবং খাদক পশুর অনুপস্থিতিজনিত কারণে পশু-পাখির ঘণত্ব রোধে এ ধরনের শিকার হয়। সেজন্যে আধুনিক বন্যপ্রাণী ব্যবস্থাপনায় শিকারকে আবশ্যকীয় উপাদান হিসেবে উল্লেখ করা হয়েছে।

কিন্তু অতিমাত্রায় শিকারের ফলে বিভিন্ন প্রজাতির পশু-পাখির বিলুপ্তি ঘটতে পারে। সপ্তদশ শতকের শেষ দিকে মরিশাসের ডোডো পাখি ব্যাপকহারে শিকার হওয়ায় তা বিলুপ্ত প্রজাতি হিসেবে গণ্য হয়েছে। এটিই প্রথম প্রজাতির পাখি হিসেবে পরিচিত যা মানুষের হাতে শিকার হয়ে পৃথিবী থেকে বিলুপ্ত হয়।

ব্যতিক্রম 
পেশা হিসেবে নদী-পুকুরে জালের মাধ্যমে মাছ ধরা ও অবমুক্ত করা কিংবা খাদ্যের জন্যে মৎস্য শিকারকে সাধারণতঃ শিকারের পর্যায়ে ফেলা যায় না। ফাঁদের মাধ্যমে পশু-পাখি ধরাকেও একই পর্যায়ে ফেলা হয়। কারণ এ পদ্ধতির মাধ্যমে প্রাণীকে হত্যা করা হয়নি। যে-কোন ধরনের শস্য সংগ্রহ কিংবা মাশরুম সংগ্রহকে উদ্ভিদ সংরক্ষণ বা সংগ্রহকরণ হিসেবে গণ্য করা হয়।

গ্যালারী চিত্র

তথ্যসূত্র

বহিঃসংযোগ 

 
রক্তের ক্রীড়া
কুকুর ক্রীড়া
বেঁচে থাকার দক্ষতা
শিকার
প্রাণীর প্রতি নিষ্ঠুরতা
টিকে থাকার কৌশল
বিকল্প জীবনচর্যা